CELEX: 32004R0655
Language: sk
Date: 2004-04-07 00:00:00
Title: Nariadenie Komisie (ES) č. 655/2004 zo 7. apríla 2004, ktorým sa mení a dopĺňa nariadenie (ES) č. 466/2001, pokiaľ ide o obsah dusičnanu v potravinách pre dojčatá a malé detiText s významom pre EHP.

Dôležité právne oznámenie

|

32004R0655

Úradný vestník L 104 , 08/04/2004 S. 0048 - 0049

		Nariadenie Komisie (ES) č. 655/2004zo 7. apríla 2004,ktorým sa mení a dopĺňa nariadenie (ES) č. 466/2001, pokiaľ ide o obsah dusičnanu v potravinách pre dojčatá a malé deti(Text s významom pre EHP)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách [1], a najmä jeho článok 2 ods. 3,po konzultáciách s Vedeckým výborom pre potraviny,keďže:(1) nariadenie Komisie (ES) č. 466/2001 [2] stanovuje maximálne hodnoty pre určité kontaminanty v potravinách, vrátane potravín určených pre dojčatá a malé deti, zahrnuté v smernici Komisie 96/5/ES zo 16. februára 1996 o potravinách spracovaných na báze obilnín a detskej potrave určenej pre dojčatá a malé deti [3];(2) podľa nariadenia (ES) č. 466/2001 je treba do 5. apríla 2004 zaviesť špecifické maximálne hodnoty pre kontaminanty v potravinách určených pre dojčatá a malé deti;(3) maximálne hodnoty pre obsah dusičnanov pre určité druhy zeleniny sú ustanovené v nariadení (ES) 466/2001, zmenené a doplnené nariadením č. 563/2002 [4] v zhode so stanoviskom Vedeckého výboru pre potraviny z roku 1995. Aby sa chránilo verejné zdravie, najmä s ohľadom na možné spojenie s vytvorením karcinogénnych látok ako napr. nitrozamínov, je treba znížiť hodnoty obsahu dusičnanov na najnižšie možnú úroveň;(4) je primerané na ochranu zdravia dojčiat, malých detí a zraniteľných skupín obyvateľstva, zaviesť nízke maximálne hodnoty, ktoré možno dosiahnuť prostredníctvom prísneho výberu surovín na výrobu potravín spracovaných na báze obilnín a detskej potravy;(5) smernica Komisie 2002/63/ES [5] zavádza metódy odberu vzoriek v Spoločenstve pre oficiálnu kontrolu reziduí pesticídov v a na produktoch rastlinného a živočíšneho pôvodu a zrušuje smernicu 79/700/EHS [6]. Ustanovenia smernice sú primerané pre odber vzoriek pre oficiálnu kontrolu obsahu dusičnanu;(6) nariadenie (ES) č. 466/2001 by sa malo primerane zmeniť a doplniť,(7) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO NARIADENIE:Článok 1Článok 1 nariadenia (ES) č. 466/2001 sa mení a dopĺňa v súlade s prílohou k tomuto nariadeniu.Článok 2Toto nariadenie nadobúda účinnosť dvadsiaty deň po uverejnení v Úradnom vestníku Európskej únie.Uplatňuje sa od 1. októbra 2004.Toto nariadenie sa nevzťahuje na výrobky, ktoré boli uvedené na trh pred 1. októbrom 2004 v súlade s uplatniteľnými ustanoveniami. Dôkazné bremeno, kedy boli výrobky uvedené na trh, znáša potravinársky podnikateľský subjekt.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli 7. apríla 2004Za KomisiuDavid Byrnečlen Komisie[1] Ú. v. ES L 37, 13.2.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).[2] Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 455/2004 (Ú. v. EÚ L 74, 12.3.2004, s. 11).[3] Ú. v. ES L 49, 28.2.1996, s. 17. Smernica naposledy zmenená a doplnená smernicou 2003/13/ES (Ú. v. EÚ L 41, 14.12.2003, s. 33).[4] Ú. v. ES L 86, 3.4.2002, s. 5.[5] Ú. v. ES L 187, 16.7.2002, s. 30.[6] Ú. v. ES L 207, 15.8.1979, s. 26.--------------------------------------------------PRÍLOHAV oddieli 1., Dusičnany, prílohy I sa pridáva nasledujúci bod 1.5:"Produkt | Maximálna hodnota (mg NO3/kg) | Metóda odberu vzoriek | Referenčná metóda rozboru |1.5.Detské potraviny a potraviny spracované na báze obilnín pre dojčatá a malé deti | 200 | Smernica Komisie 2002/63/ES (ustanovenia predpokladané pre spracované potraviny rastlinného pôvodu a pre spracované potraviny živočíšneho pôvodu) | |--------------------------------------------------